கேள்வி: பரிசோதனை வகைப்பாட்டியல் பற்றி விளக்கவும்.
பதில்: தாவரவியல் வகைப்பாட்டியல் என்பது, பல்வேறு தாவரம் ஒத்த மற்றும் வேறுபட்ட புறத்தோற்றப் பண்புகளை அடிப்படையாகக் கொண்டது, ஆனால், புறத்தோற்றப் பண்புகளின் அடிப்படையில் மட்டுமே ஒரு தாவரத்தை, பிறத் தாவரங்களிருந்து வேறுபடுத்தி வகைப்படுத்தக் கூடாது என்ற கருத்தை, பொதுவாக அனைத்துவகை தாவரவியல் வகைப்பாட்டியல் அறிஞர்களும் ஏற்றுக் கொண்டனர். உயிரணுவியல்,மரபியல், தாவரச் உடலியங்கியல், சூழியல், தாவரப்புவியியல், உயிர்வேதியியல், எண்ணியல் வகைப்பாடு, மூலக்கூற்று உயிரியல், இனப்பெருக்கம் முறைகள் மற்றும் பல்வேறு அறிவியல் சார்ந்த மூலங்களிருந்து கிடைக்கப்பெறும் பொதுவான பண்புகள், வேறுபாடுகள் ஆகிய அனைத்துக் காரணிகளையும் கருத்தில் கொண்டு, இவ்வகைப்பாடு செய்யப்படுகிறது. இதனையே பரிசோதனை வகைப்பாட்டியல் என்றும், உயிருள்ள தாவரத்தொகையின் முறைபாட்டியல் எனவும் அழைக்கின்றனர். கேம்ப் என்பவரும், கில் என்பவரும் 1943 ஆம் ஆண்டு, இதனைக் கொண்டு வந்தனர்.
கேள்வி: பரிசோதனை வகைப்பாட்டியல் - தாவரக் குழுமம் என்பது என்ன?
பதில்: பல்வேறு அறிவியல் தடயங்களிருந்து ஒரு சிற்றினத்தின் அல்லது தாவரத்தின் எண்ணற்றப் பண்புகள், அவற்றின் பலதரப்பட்ட விவரங்கள் கிடைக்கின்றன. ஒரு சிற்றினத்தின் அல்லது தாவரத்தின் இவ்விவரங்கள், அதனை பிற தாவரங்களின் உறவுமுறை, வகைப்பாட்டு நிலை, மரபுவழி தொடர்பு போன்ற சிக்கல்களை களைய உதவுகின்றன. மரபுவழியின் அடிப்படையில். போதுமான மரபியல் வேறுபாடுகளைக் கொண்டு, ஒரு சான்றாகக் குறிப்பிட்ட தாவரம் தனிமைப்படுத்தப்பட்டு, இது தனித்துவமான தாவரக் குழுமம் (Taxon) என வகைப்பாட்டியல், தனி இடத்துடன் அடையாளப்படுத்தப்படுகிறது. இங்கு இத்தாவரக்குழும அலகு, இனம் அல்லது இனம் (உயிரியல்) என அழைக்கப்படுகிறது.
கேள்வி: பரிசோதனை வகைப்பாட்டியல் - இவ்வகைபாட்டின் நோக்கங்கள் பற்றி நீங்கள் என்ன அறிந்துள்ளீர்கள்?
பதில்: * இயற்கை உயிர் அலகுகளின் வரையரைகளை நிர்ணயித்தல். * பலதரப்பட்ட சோதனை வகைப்பாட்டுக் குழுமங்களான ** சூழ்நிலை வகை ** சூழ்நிலைச் சிற்றினம் ** கூட்டுச்சிற்றினம் ** கம்பேரியம் முதலானவைகளை அறிதல்.
கேள்வி: பரிசோதனை வகைப்பாட்டியல் - சூழ்நிலைவகை என்பது என்ன?
பதில்: பரிசோதனை வகைப்பாட்டின் அடிப்படைஅலகு ஆகும். இது சூழ்நிலை தகவமைப்புக் கொண்டது. மேலும், அதே சூழ்நிலைச் சிற்றினத்தைச் சார்ந்த சூழ்நிலை வகைகளுடன், வளமான கலப்பினங்களை உண்டாக்குபவையாகும். இது வழக்கமான வகைப்பாட்டு முறையிலுள்ள, துணைச் சிற்றினத்திற்கு நிகரானது.
கேள்வி: பரிசோதனை வகைப்பாட்டியல் - கம்பேரியம் பற்றி விளக்கவும்.
பதில்: ஒன்று அல்லது பல கூட்டுச்சிற்றினங்களைக் கொண்ட. கலப்பினக் கலவி செய்யாத தாவரக் குழுவாகும். வேறுபட்ட கம்பேரியங்களுக்கிடையே, முழுமையான மரபணு (gene) தடை நிலவுகிறது.
கேள்வி: பரிசோதனை வகைப்பாட்டியல் - இவ்வகைப்பாட்டின் வழிமுறைகள் என்பது என்ன?
பதில்: * ஆய்விற்கு எடுத்துக்கொள்ளப்பட்ட வகைப்பாட்டு சிற்றினத்தை, பலதரப்பட்ட ஆராய்ச்சிகளுக்கு உட்படுத்துதல். அதன் இனத்தொகை, வளர்க்கும் முறை, புவிச்சூழல், செல்லியல், உள்ளமைப்பியல், மகரந்தம், தாவரவேதியியல், குரோமோசோம்களின் எண்ணிக்கை மற்றும் அதன் செயல்பாடுகள் அனைத்தும் ஆய்வு செய்யப்பட்டு, வேறுபட்ட தாவரக்குழுமத்திடையே காணப்படுகின்ற, மரபியல் வேறுபாடுகள் கண்டறியப்படுகின்றன. * இவ்வாறு செய்வதன் மூலமாக, பலதரப்பட்ட தாவரக்குழுமங்களுக்கு(Taxon) இடையே, இனப்பெருக்கம் செய்யும் தடை உள்ளதா அல்லது இல்லையா என்பதை தெளிவாக அறியலாம். * ஒடுக்கற்பிரிவு செல்பிரிதலின்(meosis) போது, கலப்பினம்களின் குரோமோசோம்களின் பண்புகளை அறிதல். பகுப்பு:தாவர வகைப்பாட்டியல்‎ பகுப்பு:பரிணாம உயிரியல்